  Виталий Пронин 20-тӥ-26-тӥ августэ Крымысь Судак карын творческой огазеяськонъёслэн «Таврида-АРТ» фестивальзы ортчоз. (6+) Фестивальын нуналлы быдэ пӧртэм мастер-классъёс, концертъёс, тунсыко адямиосын пумиськонъёс, кастингъёс ортчылозы, егитъёс ӵошен пӧртэм проектъёс, арт-манифестъёс бордын ужалозы. Улозы соос 8 «арт-кварталлы» люкем интыын. «Таврида артын» суредаськон искусствоосын, стрит-артэн, архитектураен тунсыкъяськисьёс улозы, «Таврида народная» квартал - фольклорен, калык киужъёсын вырисьёслы, «Таврида лайф» - таза улонэз гажасьёслы, «Таврида добро» - волонтёръёслы. Со сяна, луозы на крезьгурлы, кинолы но театрлы, эктонъёслы, КВН-лы сӥзем кварталъёс. Фестивале пыриськыны мылкыд карисьёслы tavridafest.art вотэс бамын заявка кельтоно. Анастасия Шумилова  